**Pentru generația de schimb**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Conștiința-mi vorbește din amvon,

nu m-am dezis niciodată.

tu nu iei lucrurile-n serios

îți construiești personajul pe cuvintele lipsă

pe scena improvizată de-un scenarist grăbit

care e și actor de ocazie.

Ruina din această seară își caută nisipul

pentru cetatea clădită din vorbe

care nu spun mare lucru

și mor uitate în promisiuni deșarte.

Ca o garanție cineva schimbă des bordurile

lasă pentru viitor autostrăzile

să le facă generația de schimb

i se oferă de pe-acum de lucru.